RAKASTETTU KAIKESTA HUOLIMATTA
JUMALA NÄKEE SINUT
Rakas ystävä, hienoa tavata sinut uudestaan!
Ohjelmasarjamme nimenä on Rakastettu kaikesta huolimatta.
Tänään puhun siitä, millä tavalla Jumala katsoo meitä ihmisiä.
Osa ihmisistä pelästyy kuullessaan, että Jumala näkee meidät.
Mutta jos ihminen tuntee Jumalan rakkauden ja huolenpidon, -
hänen mielestään on turvallista tietää, että Jumala näkee meidät.
Haluan lukea erään raamatunjakeen -
Markuksen evankeliumista, luvusta kymmenen, jakeesta 21.
Siellä lukee näin: -
"Niin Jeesus katsoi häneen ja rakasti häntä ja sanoi hänelle: -
'Yksi sinulta puuttuu: mene, myy kaikki, mitä sinulla on, -
ja anna köyhille, niin sinulla on oleva aarre taivaassa; -
ja tule ja seuraa minua'."
Luetulla Raamatun jakeella on tarkoitus, -
johon haluan kiinnittää huomiomme.
Siinä kerrotaan, miten Jeesus, ihmeellinen Vapahtaja, -
näki rikkaan nuoren miehen, joka heittäytyi Hänen jalkoihinsa.
Nuorukainen kysyi sellaista, mikä koskee tuhansia aikalaisiamme.
Kun Jeesus näkee tämän miehen, niin Hän rakastaa häntä.
Jeesus näkee sinut ja minut kuten tämän miehen.
Jeesus näki hänen kaipaavan puhtautta ja yhteyttä.
Hän näki miehen elävän sekavassa maailmassa.
Jeesus välittää aina pienestä ihmisestä.
Matteus kirjoittaa, että kun Jeesus näki ihmisjoukot, -
Hänen tuli heitä sääli, -
koska he olivat niin rikkinäisiä ja lyötyjä.
He olivat kuin lampaat ilman paimenta.
On monia tapoja nähdä ihmiset sekä suuret ihmisjoukot.
Kristillisen piirin ulkopuolella oleva maailma -
katsovat ihmisiä omasta näkökulmastaan.
Monet tahot ovat kiinnostuneita ihmisistä.
Talouden ja liike-elämän mainokset ja kampanjat -
julistavat yhä haastavammin:
"Osta, osta, osta! Sinä tarvitset sitä ja tätä."
Silloin lajitellaan ihmiset ostotottumusten mukaan.
Julkisessa mediassa on yhä uskaliaampia -
ja kriittisempi artikkeleita, -
jotka valitettavasti käsittelevät usein väkivaltaa, -
perverssiä seksuaalisuutta ja vyön alapuolelle menevää huumoria.
Meillä länsimaissa koko huviteollisuus -
on mennyt lapsellisuuksiin.
Minun maassani sitä kutsutaan pissa-ja kakkaiäksi.
Jos uskaltaa olla eri mieltä kuin muut, -
ihminen leimataan pelkuriksi, jolla on erilaisia fobioita.
Olen iloinen, että Jumala katsoo meitä aivan eri tavalla.
Jopa politiikassa on tultu siihen, -
että ihminen on ennemminkin sakkinappula politiikkojen kädessä.
Enemmistön uskotaan olevan oikeassa.
Valitettavasti on monta pelottavaa esimerkkiä tuloksena siitä, -
millä tavoin maailma näkee ihmisen.
Kun hyökätään perheen kimppuun, -
lapset ja perheet joutuvat turvattomaan ympäristöön.
Se näkyy kautta historian.
Elokuun lopussa 1945 -
toisen maailmansodan jälkeen oli valtava muuttoaalto.
Se käsitti suunnilleen 14 miljoonaa ihmistä.
Muutama keskustelutuokio pöydän äärellä pakotti 14 milj. ihmistä -
lähtemään vanhasta Itä-Euroopasta läntiseen maailmaan.
Monet Länsi-Saksaan saapuneista olivat heikkoja, köyhiä, -
sodassa haavoittuneita ja kurjia.
Kaikissa näissä näkemyksissä on yksi yhteinen tekijä.
Ihmisiä katsotaan pinnallisesti, -
välinpitämättömästi, sydämettömästi ja itsekkäästi.
Voin vakuuttaa sinulle, että jos kaikki jatkuu näin yhä uudestaan, -
ihmiset syrjäytyvät yhä hirvittävämmällä tavalla.
Ihmisjoukot on auttamattomasti jätetty mielipidemyrskyjen, -
muodin tuulien ja siveettömien houkutusten armoille.
Nämä tuulenpuuskat vetävät ilman Paimenta olevia epätoivoon.
Olen maalannut kuvan, joka ei ole kovin positiivinen.
Nyt haluan kiinnittää katseesi Jeesukseen, -
siihen miten maailman Vapahtaja näkee meidät.
Luimme aloitussanat: -
"Kun Hän näki hänet, niin Hän rakasti häntä."
Jumala näkee sinut, joka katsot tätä ohjelmaa juuri nyt, -
loputtomalla rakkauden katseella.
Kun Jeesus sääli ihmisjoukkoja, -
ei kyseessä ollut sentimentaalisuus vaan myötätunto.
Näemme Jumalan ihmeellisen ajatuksen ihmistä varten -
toteutuvan eri tapahtumien kautta.
Siitä voi lukea Raamatusta, esimerkiksi Johannes 3:16:sta.
Sitä jaetta kutsutaan pikku Raamatuksi.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, -
joka häneen uskoo, hukkuisi, vaan hänellä olisi iankaikkinen elämä."
Jumalan rakkaus sinua ja minua kohtaan on ikuista rakkautta.
Jeesusta ei lähetetty maailmaan tuomitsemaan maailmaa.
Häntä ei lähetetty näyttämään nyrkkiä sinulle -
eikä sanomaan: "Sinä kurja, minä löylytän sinut."
Hän tuli kuolemaan sinun syntiesi vuoksi -
ja sovittaakseen sinut elävän Jumalan kanssa.
Muistatko pienen kaupungin nimeltä Nain?
Eräänä päivänä tulee leski ainoan perheenjäsenen kanssa, -
joka makaa paareilla.
Poikakin oli nyt kuollut.
Leski kulkee itkien surusaatossa.
Yhtäkkiä sinne tulee Jeesus, -
Hän, jolla on laupeus sydämessään, Hän, joka rakastaa ihmisiä.
Hän näkee surun murtaman lesken, ja lapsettoman äidin.
Kun Jeesus näkee lesken surun ja epätoivon, -
ja vainajan, niin hän herättää tämän kuolleista.
Voitko ymmärtää, miten äiti ilahtuu, -
kun hän saa takaisin lapsensa.
Ehkä puhun nyt jollekin, joka on menettänyt poikia tai tyttäriä.
Ehkä ei olla niin pitkällä, että he olisivat kuolleet fyysisesti, -
mutta he voivat olla kuolleita synteihinsä ja rikkomuksiinsa, -
huumausaineisiinsa ja kurjuuteensa.
Tiedätkö, että Jeesus on nähnyt kyyneleesi.
Sinä, rakas pieni vanha äiti, -
sinä väsynyt nainen, joka et tiedä, -
missä sinun poikasi tai tyttäresi ovat tai mitä he tekevät.
Sanon sinulle, että Jeesus haluaa kohdata sinut ja auttaa sinua.
Hän haluaa herättää lapsesi elämään.
Jeesus kävelee galilealaiseen kaupunkiin, -
Jerikoon, jota sanotaan palmujen kaupungiksi.
Mitä siellä tapahtuu? Kun Jeesus saapuu kaupunkiin, -
metsäviikunapuussa, sykomorissa, istuu pieni mies.
Jeesus menee suoraan sinne opetuslastensa kanssa.
Hän kääntyy pois tieltä ja menee sinne, missä Sakkeus on.
Hän katsoo puuhun ja sanoo: "Sakkeus, -
tule nopeasti alas, sillä tänään minun pitää oleman sinun luonasi."
Sakkeuksesta ei pidetty.
Hän oli roomalaisen miehittäjävallan yhteistyökumppani.
Useimmat vihasivat häntä, ja lisäksi hän oli pienikokoinen.
Hän ei halunnut näyttäytyä kansan- joukoissa, vaan kiipesi puuhun -
nähdäkseen Jeesuksen.
Olen vakuuttunut, että Sakkeus kaipasi toisenlaista elämää, -
jotain uutta ja ihanaa, jota hän todella tarvitsi.
Niin Jeesus seisoo siellä, ja Sakkeus kiiruhtaa alas.
Jotain tapahtuu hänen sisimmässään.
Hän saa rauhan elävän Jumalan kanssa. Se on voimakas kokemus.
Muutos on niin ihana, että hän sanoo Mestarille: -
"Keneltä olen liikaa kiskonut, annan nelinkertaisesti takaisin, -
ja puolet omaisuudestani minä annan köyhille."
Hän sai rauhan ja ilon. Hän koki, että hänestä pidettiin huolta -
ja että häntä rakastettiin. Se muutti kaiken.
Tarjoan tällaisia ihania kuvia, jotta ymmärtäisit, -
että Jumala rakastaa myös sinua ja että hän näkee myös sinut.
Tule mukaani vanhalle temppelialueelle Jerusalemiin.
Eräänä päivänä siellä tapahtuu aivan ennenkuulumatonta.
Raamattu kuvaa tapahtuman seuraavalla tavalla.
"Silloin kirjanoppineet ja fari- seukset toivat hänen luoksensa -
aviorikoksesta kiinniotetun naisen, asettivat hänet keskelle -
ja sanoivat Jeesukselle: -
"...tämä nainen on tavattu itse teosta, aviorikosta tekemästä."
Fariseukset ja kirjanoppineet eivät halunneet pelastaa naista.
He halusivat kivittää hänet.
"Mooses on laissa antanut meille käskyn, -
että tuommoiset on kivitettävä. Mitäs sinä sanot?"
He halusivat tehdä Jeesuksesta yhtä kovasydämisen -
kuin he itse olivat.
Jeesus näkee naisen aivan eri tavalla.
Hän katsoo naista rakkaudella ja haluaa pitää hänestä huolta.
Hän sanoo kovasydämisille fariseuksille -
ja kovanahkaisille kirjanoppineille: -
"Joka teistä on synnitön, -
se heittäköön häntä ensimmäisenä kivellä."
Raamattu opettaa, että yksi toisensa jälkeen lähti paikalta.
Kivet irtosivat nyrkeistä. Yhtään kiveä ei heitetty.
Tarkastellaanpa naista, -
joka oli joutunut tällaisen oikeudenmukaisuuden kynsiin, -
jota fariseukset ja kirjanoppineet edustivat.
Nyt hän sai kohdata toisenlaisen oikeudenmukaisuuden, armon.
Hän kohtasi rakkauden ja huolenpidon.
Voit nähdä naisen, joka vavisten makaa rinteellä.
Hän miettii eikä ehkä näe, kuinka he lähtevät -
yksi toisensa jälkeen.
Luultavasti hän miettii, miksi he eivät kivitä häntä.
Äkkiä hän kuulee äänen, jonka haluan sinun kuulevan tänään.
Hän kuulee ihanan äänen, joka sanoo: -
"Nainen, eikö kukaan tuominnut sinua." Hän vastaa vavisten: -
"Ei, Herra, kukaan ei tuominnut minua."
Nyt nainen ehkä ajattelee: "Hän, joka on Pyhä -
ja joka on edessäni, Hänellä on oikeus tuomita minut."
Mutta nainen kuulee sanat: -
"En minäkään sinua tuomitse, mene rauhassa, -
mutta älä enää syntiä tee."
Jeesus haluaa sinunkin noudattavan noita sanoja.
Hän haluaa sinun avaavan sydämesi rakkaudelleen.
Voimaa virtaa Jeesuksen sydämeltä, -
joka murtui Golgatan ristillä sinun tähtesi.
Siellä Hän osti sinut vapaaksi ja maksoi täyden hinnan.
Siellä sinut pyhitettiin, puhdistettiin ja sovitettiin.
Jumala katselee sinua, joka kuuntelet minua, -
samalla rakkaudella, jolla Hän katsoi kaikkia niitä, -
joista olen puhunut tänään.
Maassamme on trubaduuri, -
joka laulaa tällaista laulua: -
"Armo yli ymmärryksen -
kaiken ylle loistaa.
Herra armon antaa."
Olen monen saarnaajavuoteni aikana tavannut näitä ihmisiä, -
jotka ovat saaneet maistaa Jumalan valtavaa rakkautta.
Kerron teille miehestä nimeltä Hjalmar.
Hän oli ammatiltaan suutari.
Sanoimme häntä suutari Hjalmariksi.
Suutari Hjalmar eli elämäänsä -
kaukana Jumalan rakkaudesta ja huolenpidosta.
Hän ei uskonut, että Jumala näki häntä, -
joten hänen elämäntapansa oli kauhea.
Hän heitti lapset ulos, rikkoi huonekalut ja juopotteli.
Hän meni useita kertoja sekavaan tilaan.
Eräänä päivänä hän kohtaa Jeesuksen rakkauden ja suuren huolenpidon.
Mitä tapahtuukaan, kun hän vastaanottaa Jumalan huolenpidon?
Hän pelastuu, puhdistuu ja vapautuu.
Vihollinen ei aina tahdo päästää otettaan ihmisestä.
Ihminen ei pääse aina vapaaksi kaikesta heti kerralla.
Näin oli myöskin Hjalmarin laita.
Vihollinen muistutti monta kertaa, että Hjalmar kuuluu sille.
Kerran, kun vihollinen yritti tehdä Hjalmarin elämän toivottomaksi, -
Jeesus tuli paikalle ja käsitteli vihollisen.
Hän repi velkakirjan, jota vihollinen näytti Hjalmarille -
jokaikinen päivä.
Hjalmar alkoi riemuita Jumalan kasvojen edessä.
Hän vapautui.
Hän on vain yksi niistä monista, joiden olen nähnyt vapautuvan.
Joskus katsomme itseämme halveksuvasti, -
koska epäonnistuimme.
Halveksunta sai meidät laskemaan katseemme.
Häpeä piinasi meitä.
Silloin on ihanaa, että saamme kuulla saman tervehdyksen, -
jonka opetuslapsi Pietari kuuli kiellettyään Herransa, -
Vapahtajansa ja Mestarinsa.
Minkä tervehdyksen hän sai kuulla?
Näin pyysi Jeesus naisia tervehtimään häntä: -
"Kertokaa terveisiä erityisesti Pietarille."
Minullakin on erityiset terveiset sinulle, rakas ystävä, -
joka kaipaat rauhaa Jumalan kanssa.
On olemassa voimallinen rakkaus.
Kun Jeesus katsoo sinua, silloin muuttuu sinun harmaa ja tylsä -
ja joskus synnillinen arkipäiväsi juhlapäiväksi.
Rikkinäiset matkavaatteet, likaiset puvut vaihdetaan -
ja puhdistetaan Jeesuksen veren kautta.
Sillä tavoin isä katsoi tuhlaajapoikaansa.
Hän laittoi anteeksiannon sormuksen hänen sormeensa, -
valkoisen vanhurskauden puvun hänen ylleen -
ja uskon kengät hänen jalkaansa.
Rakas ystäväni, olen kiitollinen, -
että saan mahdollisuuden television kautta kertoa sinulle, -
että on olemassa Jumala, joka näkee sinut.
Hän ei katso sinua jääkylmin, teräksensinisin, kovin silmin -
vaan rakkaudellisin, kyyneleiden täyttämin silmin.
Hän katsoo silmillä, jotka ovat täynnä armahtavaisuutta.
Hänen kätensä eivät ole kovassa nyrkissä, -
vaan ne ovat lämpimät ja avoimet. Hän sanoo: -
"Anna minulle heikko kätesi."
Hän ei halua painaa sinua alas -
vaan nostaa sinut ylös kadotuksen kuopasta.
Tämä on ilosanoma Jeesuksesta.
Tunnen vahvasti, että minun pitää sanoa sinulle, ystäväni: -
"Jätä elämäsi ja kaikki epäonnistumisesi -
Jeesuksen voimallisiin käsiin."
Silloin ylläsi lepää Jumalan kirkkaus.
Rukoilen lyhyesti puolestasi.
Voit olla mukana ja kiittää Jeesusta, että hän kuulee sinua.
Isä, Sinun ihanassa nimessäsi kiitän Sinua siitä, -
että Sinä siunaat ihmisiä, -
jotka ovat kuunnelleet tätä jumalanpalvelusta ja opetustani.
Kiitos Herra, että Sinä teet muutoksen heidän sydämissään.
Jeesuksen nimessä, aamen.
Jos haluat tukea näitä ohjelmia, voit antaa lahjasi -
esimerkiksi soittamalla ruudussa näkyvään numeroon.
Antamalla lahjasi voit olla mukana tässä työssä.
Jumalan siunausta.
Suomennos: Anneli Olin